wannaphong/clean_thaiwikipedia huggingface dataset:
# กูอิงบรา
กูอิงบรา  เป็นนครและเทศบาลในประเทศโปรตุเกส โดยมีประชากรในเทศบาลตามสำมะโน ค.ศ. 2021 ที่ 140,796 คน ในพื้นที่  มีมหาวิทยาลัยที่มีชื่อเสียง คือ มหาวิทยาลัยกูอิงบรา ซึ่งเป็นมหาวิทยาลัยเก่าแก่ที่สุดแห่งหนึ่งของโลกโดยก่อตั้งในปี ค.ศ. 1290 และอยู่ในกลุ่มกูอิงบรา

 เมืองพี่น้อง 
กูอิงบราเป็นเมืองพี่น้องกับเมืองดังนี้:

 แอ็กซ็องพรอว็องส์ ฝรั่งเศส (1982/85)
 ไบรา โมซัมบิก (1997)
 เคมบริดจ์ สหรัฐ (1983–84)
 กูรีชีบา บราซิล (1977/95)
 ดามัน อินเดีย (2003–04)
 ดิลี ติมอร์-เลสเต (2002)
 แอ็ชซูว์ราลแซ็ต ลักเซมเบิร์ก (2004–05)
 แฟส โมร็อกโก (1988)
 มาเก๊า จีน (2004)
 ปาโดวา อิตาลี (1998/2000)
 ปัวตีเย ฝรั่งเศส (1979)
 ซาลามังกา สเปน (1980–81)
 แซนตาแคลรา สหรัฐ (1971–72)
 ซานเตียโกเดกอมโปสเตลา สเปน (1994)
 ซังตุส บราซิล (1981)
 São Vicente กาบูเวร์ดี (1994–95)
 ซาราโกซา สเปน (2004–05)
# บ้านป่ารังงาม
หมู่บ้านป่ารังงาม เป็นหมู่บ้านในอำเภอด่านขุนทด จังหวัดนครราชสีมา

 ประวัติ 
ในอดีต บริเวณบ้านป่ารังงามเป็นป่ารก มีแต่สัตว์ดุร้ายมากมาย ต่อมามีชาวบ้านไทอีสานจากบ้านรังงาม อำเภอจัตุรัส จังหวัดชัยภูมิ เข้ามาตั้งถิ่นฐาน ต่อมามีชาวบ้านทั้งจากอำเภอด่านขุนทด จังหวัดนครราชสีมา อำเภอพล จังหวัดขอนแก่น และพื้นที่อื่น ๆ เข้ามาอยู่อาศัยจำนวนหลายครอบครัว ต่อมาชาวบ้านจึงคิดตั้งหมู่บ้าน 

แรกเริ่มก่อตั้ง หมู่บ้านป่ารังงาม คือ หมู่ที่ 16 ตำบลตะเคียน อำเภอด่านขุนทด จังหวัดนครราชสีมา

วันที่ 9 พฤศจิกายน พ.ศ. 2514 ตำบลหินดาด แยกออกจากตำบลตะเคียน อำเภอด่านขุนทด จังหวัดนครราชสีมา จึงถูกโอนมาเป็นหมู่ที่ 8 ตำบลหินดาด

วันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา จึงถูกโอนมาเป็นหมู่ที่ 3 ตำบลห้วยบง จนถึงปัจจุบัน

 ที่มาของชื่อ 
เนื่องจากในอดีตบริเวณที่ตั้งหมู่บ้านมีต้นรังขึ้นอยู่มาก เป็นป่าเป็นดงอยู่สวยงาม จึงเรียกว่า บ้านป่ารังงาม

 อาณาเขต 
 ทิศเหนือ ติดต่อกับ อ่างเก็บน้ำห้วยปราสาทใหญ่ และหมู่บ้านโปร่งใหญ่ หมู่ที่ 20 ตำบลห้วยบง
 ทิศตะวันออก ติดต่อกับ บ้านกุดพญา บ้านนาโคก ตำบลหินดาด และบ้านหนองกราดน้อย หมู่ที่ 2 ตำบลห้วยบง 
 ทิศใต้ ติดต่อกับ บ้านหินทราย (บ้านหินดาดน้อย) บ้านฝายหลวง ตำบลวังโรงใหญ่ อำเภอสีคิ้ว
 ทิศตะวันตก ติดต่อกับ บ้านโปร่งใหญ่ หมู่ที่ 20 ตำบลห้วยบง อำเภอด่านขุนทด และบ้านวังราง ตำบลวังโรงใหญ่ อำเภอสีคิ้ว

 ประชากร 
ไทยโคราช
ชาวไทย หรือไทยโคราช เป็นกลุ่มประชากรที่มากเป็นอันดับ 2 ของหมู่บ้าน ซึ่งส่วนมากจะอาศัยอยู่ที่คุ้มทางทิศตะวันออกของหมู่บ้าน ส่วนมากอพยพมาจากตัวอำเภอด่านขุนทด อำเภอสีคิ้ว อำเภอสูงเนิน จังหวัดนครราชสีมา

ชาวอีสาน
ชาวลาว หรือชาวอีสาน เป็นกลุ่มประชากรที่มากที่สุดในหมู่บ้าน ซึ่งส่วนมากจะอาศัยอยู่ที่คุ้มทางทิศตะวันตกของหมู่บ้าน  ชาวอีสานในหมู่บ้านป่ารังงามได้มีการอพยพมาจากหลายแห่ง เช่น อำเภอบัวใหญ่ อำเภอประทาย จังหวัดนครราชสีมา อำเภอพล อำเภอชุมแพ จังหวัดขอนแก่น อำเภอเมืองชัยภูมิ อำเภอจัตุรัส อำเภอเนินสง่า จังหวัดชัยภูมิ

หมู่บ้านป่ารังงาม มีประชากรทั้งหมด 578 คน แบ่งเป็น ชาย 296 คน หญิง 282 คน ข้อมูล ณ สิ้นปี 2564

 รายชื่อผู้ใหญ่บ้าน 
+รายชื่อผู้ดำรงตำแหน่งผู้ใหญ่บ้านบ้านป่ารังงาม ชื่อ วาระการดำรงตำแหน่ง หมายเหตุ นายจันหล้า พลฤทธิ์ พ.ศ. 24**–25**  นายคูณ เผือดนอก  พ.ศ. 25**–2546 ถึงแก่กรรม นายมงคล พรมมะลัง พ.ศ. 2546–2549 หมดวาระ นายสมโภชน์ หวานน้ำ พ.ศ. 2549–2553 หมดวาระ นายทองหนัก ภูมิโคกรักษ์  พ.ศ. 2553–2562 ครั้งที่ 1 ลาออก นายบุญมี พาละแพน  พ.ศ. 2562–2563 ถึงแก่กรรม นายทองหนัก ภูมิโคกรักษ์ พ.ศ. 2563–ปัจจุบัน ครั้งที่ 2

 การศึกษา  
 โรงเรียนบ้านป่ารังงาม (อนุบาล ถึง ประถมศึกษาปีที่ 6)
 ศูนย์พัฒนาเด็กเล็กโรงเรียนบ้านป่ารังงาม

 สถานที่สำคัญ 
วัด
 สำนักสงฆ์บ้านป่ารังงาม
 วัดป่าฌงโคสามัคคีธรรม

แหล่งทรัพยากรธรรมชาติ
 อ่างเก็บน้ำห้วยปราสาทใหญ่
 ป่าชุมชนบ้านป่ารังงาม-ฝายหลวง 1152 ไร่
 
สถานที่สาธารณะอื่น ๆ
 ศาลาประชาคมกลางหมู่บ้าน
# แย้กะเทย
แย้โกวานตรี  เป็นสัตว์เลื้อยคลานจำพวกแย้ชนิดใหม่ของโลก มีความสามารถพิเศษที่สามารถสืบพันธุ์ได้เองโดยไม่ต้องพึ่งตัวผู้ การสืบพันธุ์วิธีการโคลนตัวเองด้วยการเกิดจากไข่เอง ตัวอ่อนที่ฟักจากไข่ของแย้ชนิดนี้ ได้ถ่ายทอดลักษณะทางพันธุกรรมของตัวแม่อย่างครบถ้วน ทำให้มีลักษณะเหมือนกันทุกอย่าง

นักสัตววิทยายังไม่สามารถอธิบายสาเหตุที่แน่ชัดในเรื่องลำดับการวิวัฒนาการของแย้ชนิดนี้ วิวัฒนาการนี้เกิดมานานเมื่อใด และพ่อของแย้ตัวเมียตัวแรกมาจากไหนและหายไปไหน ซึ่งสันนิษฐานว่าแย้กะเทยที่พบอาจจะเป็นผลการผสมข้ามพันธุ์ของแย้เพศผู้กับเพศเมียต่างสายพันธุ์ คือ Leiolepis guttata และ Leiolepis guentherpetersi"Scientists discover unknown lizard species at lunch buffet" (CNN, November 10, 2010). ทำให้พวกมันกลายเป็นหมัน และจากสภาพแวดล้อมของถิ่นอาศัยที่แห้งแล้ง อาจทำให้ต้องดิ้นรนวิวัฒนาการให้รอดจากความเสี่ยงต่อการสูญพันธุ์ และสืบเผ่าพันธุ์โดยไม่ผสมพันธุ์
       
โดยถิ่นที่อาศัยของแย้ชนิดนี้ คือ เขตสงวนธรรมชาติบิ่ญเจิว-เฟื้อกบื๋ว  ในจังหวัดบ่าเสียะ-หวุงเต่าทางภาคใต้ของเวียดนาม ซึ่งเป็นป่าพุ่มไม้เตี้ย ๆ กับดินทรายชายฝั่งทะเลScientists Discover Self-Cloning Lizard Species On Vietnamese Restaurant Menu นักวิทยาศาสตร์ค้นพบสัตว์เลื้อยคลานชนิดใหม่ ซีเอ็นเอ็น สำหรับชาวเวียดนามแล้วรู้จักและรับประทานแย้ชนิดนี้มานานแล้ว โดยพบได้ในเมนูอาหารในร้านอาหารบริเวณที่พบ

 ลักษณะทางกายภาพ 
แย้โกวานตรี (L. ngovantrii) มีความยาวลำตัว 95–127 มม. (3.7–5.0 นิ้ว) (Leiolepis ngovantrii, new species). ลำตัวบนปกคลุมไปด้วยจุดสีน้ำตาลมีแถบสีเหลืองเป็น 1-2 คู่ ขนาบตลอดแนวข้างลำตัว สีลักษณะนี้ช่วยอำพรางได้พอประมาณในพื้นที่ชายฝั่งที่เป็นดินทราย และป่าชายเลนในช่วงฤดูแล้ง ที่ปกคลุมด้วยหญ้าและใบไม้แห้งBí ẩn loài nhông cát trinh sản . (in Vietnamese).

 อนุกรมวิธาน 
แย้โกวานตรี เป็นสัตว์เลื้อยคลานชนิดใหม่ของโลกจากการขึ้นทะเบียนในปี 2553 จัดอยู่ในสกุล Leiolepis ที่มีอย่างน้อย 4 ชนิดที่มีการสืบพันธุ์โดยไม่ผสมพันธุ์ (asexual spicies) จากทั้งหมด 9 ชนิดในสกุล (5 ชนิดที่เหลือมีการการสืบพันธุ์โดยการผสมพันธุ์)

ภาวะการมีเพศเมียล้วนและสืบพันธุ์โดยไม่ผสมพันธุ์นี้ อาจเกิดจากการกลายพันธุ์ (mutation) และการผสมข้ามพันธุ์ (hybridization)

 แย้สกุล Leiolepis ที่มีอย่างน้อย 4 ชนิดที่มีการสืบพันธุ์โดยไม่ผสมพันธุ์ (asexual spicies)
 แย้สงขลา L. boehmei Darevsky & Kupriyanova, 1993 – พบเฉพาะภาคใต้ เช่น นครศรีธรรมราช และสงขลา
 L. guentherpetersi Darevsky & Kupriyanova, 1993
 แย้โกวานตรี L. ngovantrii J. Grismer & L. Grismer, 2010 – พบได้ในเวียดนาม
 แย้มลายู L. triploida G. Peters, 1971 – มีถิ่นอาศัยในประเทศไทย และมาเลเซีย
# เจ้าหญิงการอลีน เจ้าหญิงแห่งฮันโนเฟอร์
เจ้าหญิงการอลีน เจ้าหญิงแห่งฮันโนเฟอร์ (, ; ประสูติ 23 มกราคม ค.ศ. 1957) พระนามเดิม เจ้าหญิงการอลีนแห่งโมนาโก  เป็นอดีตรัชทายาทโดยสันนิษฐานแห่งพระราชวงศ์โมนาโกVelde, Francois. Monaco. The Current Line of Succession. 23 March 2006. Retrieved 26 June 2010 เป็นพระธิดาองค์ใหญ่ในเจ้าชายแรนีเยที่ 3 เจ้าผู้ครองโมนาโก กับเกรซ เคลลี นักแสดงชาวอเมริกันที่มีชื่อเสียง พระองค์มีพระอนุชาและพระขนิษฐา คือ  เจ้าชายอาลแบร์ที่ 2 กับเจ้าหญิงสเตฟานี
# โตเกียวไม่มีขา
โตเกียวไม่มีขา เป็นผลงานเขียนของนิ้วกลม เป็นพ็อกเก็ตบุ๊กเชิงท่องเที่ยว ออกในปี พ.ศ. 2547 ซึ่งเป็นหนึ่งในหนังสือในโครงการ "The First Hand" ของสำนักพิมพ์อะบุ๊ก ที่เปิดโอกาสให้นักเขียนหน้าใหม่ก้าวสู่นักเขียนเต็มตัว ที่มาของหนังสือเล่มนี้มาจากความอยากไปประเทศญี่ปุ่น โดยต้องการแบ่งปันเรื่องราวผ่านเป็นตัวหนังสือ เขียนในลักษณะให้ข้อมูลที่มีการถกเถียงกัน ผลกระทบต่อตัวผู้เขียนและสังคม ออกนอกกรอบความซ้ำซาก

หนังสือมีเรื่องราวเกี่ยวกับการเดินทางไปโตเกียว ประเทศญี่ปุ่น เป็นเวลา 9 วัน ด้วยงบประมาณที่มีอยู่จำกัดเพียง 12,000 บาท ซึ่งเป็นเรื่องราวจริงที่ถ่ายทอดจากผู้เขียน ไม่ว่าจะไปเที่ยวในสถานที่ที่น่าสนใจ การคุยตีสนิทกับคนแปลกหน้า ด้วยการถ่ายทอดที่ครบถ้วนทั้งความคิดสร้างสรรค์ ปรัชญา และอารมณ์ขัน ในมุมมองโลกในมุมบวก เขาเดินทางไปญี่ปุ่นกับเพื่อนอีกหนึ่งคน โดยมีการวางแผนการเดินทางกับจำนวนเงินที่จำกัด เขาเตรียมอาหารสำหรับไปกินเองอย่างน้อยวันละ 1 มื้อ ในบางครั้งก็ต้องนอนข้างถนนบ้าง และยังมีการเตรียมตัวในแบบแบ็กแพ็กเกอร์ที่จำเป็น เช่น ทำบัตรนักศึกษาปลอม การหาข้อมูลสำหรับที่พักราคาถูกอย่างไร ฯลฯ
# กีฬาวอลเลย์บอลในเอเชียนเกมส์ 2010
วอลเลย์บอลในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 27 พฤศจิกายน พ.ศ. 2553 โดยในการแข่งขันนี้ จะเป็นการแข่งขันของ 18 ทีมชาย และการแข่งขันของ 11 ทีมหญิง โดยมีการจับฉลากแบ่งสายในวันที่ 18 ตุลาคม การแข่งขันทุกนัดจะแข่งขันในกวงไว่ยิมเนเซียม กับสงต้ายิมเนเซียม

 ผู้ได้รับเหรียญรางวัล 
 ชาย หญิง

 ตารางเหรียญรางวัล 
110011001301124010150011 รวม  2  2  2  6

 ทีมที่ผ่านการคัดเลือก 
การคัดเลือกทีมเข้าแข่งขันจัดขึ้น ณ วันที่ 7 ตุลาคม ค.ศ. 2010 ที่เมืองกว่างโจว

 ทีมชาย 
ได้มีการแบ่งทีมที่ผานการคัดเลือกออกเป็น 4 สาย

กลุ่ม A
 (เจ้าภาพ)
 (9)

กลุ่ม B
 (1)
 (7)

กลุ่ม C
 (3)
 (6)

กลุ่ม D
 (4)
 (5)

 ทีมหญิง 
ได้มีการแบ่งทีมที่ผานการคัดเลือกออกเป็น 2 สาย

กลุ่ม A
 (เจ้าภาพ)
 (4)
 (5)

กลุ่ม B
 (2)
 (3)
 (6)
# ระเบิดนิวเคลียร์บี 41
thumb
ระเบิดนิวเคลียร์ บี 41  เดิมใช้รหัสเรียกขานว่า มาร์ก 41 (Mark 41, Mk 41) ในช่วงออกแบบและเริ่มเข้าประจำการ และเปลี่ยนเป็น บี 41 ตั้งแต่ปี ค.ศ. 1968 เป็นระเบิดนิวเคลียร์ความร้อน แบบสามสเตจ (Teller–Ulam design) ของฝูงบินทางยุทธศาสตร์ของสหรัฐอเมริกา เข้าประจำการในช่วงทศวรรษ 1960 มีพลังทำลายล้าง 25 เมกะตัน The Nuclear Weapon Archive. <http://nuclearweaponarchive.org/Usa/Weapons/B41.html>. Retrieved 12 JAN 2009. เป็นอาวุธที่มีอำนาจทำลายสูงสุดที่สหรัฐอเมริกาเคยพัฒนาขึ้น

บี 41 มีขนาดความยาว 12 ฟุต 4 นิ้ว (3.76 เมตร) เส้นผ่านศูนย์กลาง 4 ฟุต 4 นิ้ว (1.32 เมตร) น้ำหนัก 10,670 ปอนด์ (4850 กิโลกรัม) ประจำการบนเครื่องบี-52 สตราโตฟอร์เทรส และบี-47 สตราโตเจ็ตตั้งแต่ปี ค.ศ. 1961 จนถึงปี ค.ศ. 1963 จึงถูกแทนที่ด้วยระเบิดนิวเคลียร์บี53 ระเบิดนิวเคลียร์บี41ลูกสุดท้ายปลดประจำการในปี ค.ศ. 1976

บี 41 มีปฏิกิริยานิวเคลียร์แบบฟิชชัน-ฟิวชั่น-ฟิชชัน ซึ่งทำให้เกิดสารกัมมันตรังสีตกค้างเป็นจำนวนมาก จึงถูกจัดเป็น "dirty bomb"
# ลาฮอร์
ลาฮอร์ (, ,) เป็นเมืองหลวงของแคว้นปัญจาบ ประเทศปากีสถาน และเป็นเมืองหลวงอันดับ 2 ของประเทศ รองจากการาจี ตั้งขนาบด้วยแม่น้ำราวี มีประชากร  6,318,745 คน ทำให้เป็นเมืองใหญ่อันดับ 5 ของภูมิภาคเอเชียใต้ และมีประชากรมากเป็นอันดับที่ 26 ของโลก

เมืองพี่น้อง
  เบลเกรด, เซอร์เบีย (2007).
  โบโกตา, โคลอมเบีย
  บูฆอรอ, อุซเบกิสถาน
  ชิคาโก, รัฐอิลลินอย, สหรัฐอเมริกา (2007)
  กูอิงบรา, โปรตุเกส
  กอร์โดบา, สเปน (1994)
  ดูชานเบ, ทาจิกิสถาน
  แฟส, โมร็อกโก (1994)
  เฟรสโน, รัฐแคลิฟอร์เนีย, สหรัฐอเมริกา
 กลาสโกว์, สหราชอาณาจักร (2006)
   เอสฟาฮาน, อิหร่าน (2004)
  อิสตันบูล, ตุรกี (1975)
  คอร์ไทรจ์, เบลเยียม (1993)
  คราคูฟ, โปแลนด์
  มาชาด, อิหร่าน (2006)
  ซาริวอน, เกาหลีเหนือ (1988)
  ซามาร์กันต์, อุซเบกิสถาน (1995)
  ซีอาน, จีน (1992)
# วงศ์ปลาลิ้นหมาอเมริกัน
วงศ์ปลาลิ้นหมาอเมริกัน (วงศ์: Achiridae,) เป็นปลาลิ้นหมาวงศ์หนึ่ง  โดยมีความคล้ายคลึงกับปลาลิ้นหมาในวงศ์ Soleidae

มีรูปร่างที่แตกต่างไปจากปลาในอันดับเดียวกันนี้วงศ์อื่น ๆ คือ ดวงตาทั้งสองข้างจะอยู่บนลำตัวซีกขวาและอยู่ชิดกันมาก ตาข้างหนึ่งอยู่ต่ำกว่าปากอย่างเห็นได้ชัด ปากเชิดขึ้น มีฟันเพียงเล็กน้อยหรืออาจไม่มีเลย เกือบทั้งหมดจะมีลำตัวกลมหรือกลมรี บริเวณข้างลำตัวมีขนาดกว้าง มีเส้นข้างลำตัวเหนือบริเวณข้างลำตัวด้านบน ครีบหลังและครีบทวารจะแยกออกจากครีบหาง ครีบอกมีขนาดเล็กหรืออาจจะไม่มีเลย

อาศัยอยู่ในเขตอากาศอบอุ่น เขตน้ำตื้นที่มีพื้นทรายหรือโคลนเลน กินพวกสัตว์น้ำขนาดเล็กต่าง ๆ  เป็นอาหาร โดยแพร่กระจายพันธุ์ทั้งในทะเล, น้ำกร่อย และน้ำเค็ม ของชายฝั่งมหาสมุทรแอตแลนติกตั้งแต่ทวีปอเมริกาเหนือไปจนถึงทวีปอเมริกาใต้

มีทั้งหมด 9 สกุล 28 ชนิดFishBase-Family Achiridae บางชนิดมีการเลี้ยงเป็นปลาสวยงาม เช่น Catathyridium jenynsii
# การเรียนรู้กฎความเกี่ยวพัน
การเรียนรู้กฎความเกี่ยวพัน (association rule learning) เป็นกระบวนการหนึ่งในการทำเหมืองข้อมูลที่ได้รับความนิยมมาก โดยจะใช้กฎความเกี่ยวพันในการหาความเกี่ยวพันของข้อมูลสองชุดหรือมากกว่าสองชุดขึ้นไปภายในกลุ่มข้อมูลที่มีขนาดใหญ่ ในการหากฎความเกี่ยวพันนั้นจะมีขั้นตอนวิธีการหาหลายวิธีด้วยกัน แต่ขั้นตอนวิธีที่เป็นที่รู้จักและใช้อย่างแพร่หลายคือ ขั้นตอนวิธี Apriori

ตัวอย่างหนึ่งของกฎความเกี่ยวพันที่ใช้กันก็คือ Market Basket Analysis ที่ใช้ในการหาความสัมพันธ์ของสินค้าที่ลูกค้ามักจะซื้อพร้อมกัน เพื่อใช้ในการจัดรายการส่งเสริมการขาย

 หลักการพื้นฐาน 

กฎความเกี่ยวพันสามารถเขียนได้ในรูปเซตของสิ่งที่เป็นเหตุ ไปสู่เซตของสิ่งที่เป็นผล

โดยกำหนดให้

I ={ i1 , i2 ,…,im} เป็น set ของ Items

D ={t1 , t2 ,…,tm} เป็น set ของ Transaction ซึ่งแต่ละ Transaction ใน D จะมีหมายเลข Transaction ID ที่ไม่ซ้ำกันและกำหนดให้ t เป็น subset ของ I

ตัวอย่างเช่น รายการที่ลูกค้าซื้อสินค้าทั้งหมด 5 Transaction ซึ่งมีรายละเอียดดังตาราง
 Transaction ID  Milk  Bread  Butter  Beer 1  1  1  0  0 2  0  1  1  0 3  0  0  0  1 4  1  1  1  0 5  0  1  0  0
จากนั้น นำข้อมูล Transaction มาสร้าง Co-Occerence Table หรือตารางนับความถี่ของเหตุการณ์ เพื่อหาความสัมพันธ์ว่าเหตุการณ์อะไรเกิดขึ้นคู่กับเหตุการณ์อะไร ดังนี้
  Milk  Bread  Butter  Beer Milk  2*  2  1  0 Bread  2  4*  2  0 Butter  1  1  2*  0 Beer  0  0  0  1*
*เป็นการบอกว่ามีการซื้อสินค้านั้นกี่ครั้ง

จากนั้นจึงทำการสร้างกฎจากความเกี่ยวพันที่เป็นไปได้ โดยใช้ IF condition Then result เช่น

1.If Milk Then Bread

2.If Milk Then Butter เป็นต้น

ซึ่งจำนวนกฎที่เป็นไปได้ทั้งหมด จะคำนวณจากสมการ 2n-1 โดย n คือ จำนวนชนิดของ Items ทั้งหมด เช่น จากตารางมีจำนวนสินค้าทั้งหมด 4 ชนิด ดังนั้น จำนวนกฎที่เป็นไปได้ทั้งหมด คือ 24-1 = 15 กฎ
กฎความเกี่ยวพันที่ได้ จะไม่ได้บอกว่าเหตุการณ์ใดเกิดขึ้นก่อนหลัง เพียงแต่บอกว่าเหตุการณ์เหล่านั้น เกิดขึ้นด้วยกันเท่านั้น

 ตัวชี้วัดที่ใช้ในการหากฎที่มีความน่าสนใจ 

1.Support Factor เป็นค่าที่บ่งบอกว่าเหตุการณ์ A กับ B มีความถี่ในการเกิดขึ้นมากน้อยแค่ไหน

A → B : Support Factor =(A U B)

2. Confident Factor เป็นค่าที่บอกว่า เมื่อเกิดเหตุการณ์ B แล้ว มีโอกาสที่จะเกิดเหตุการณ์ A มากน้อยแค่ไหน

A → B : Confident Factor= P(A|B)
# ปลาบู่กล้วย
ปลาบู่กล้วย หรือ ปลาบู่จุด  เป็นปลาทะเลชนิดหนึ่ง มีชื่อวิทยาศาสตร์ว่า Stigmatogobius sadanundio ในวงศ์ปลาบู่ (Gobiidae)

มีลักษณะลำตัวค่อนข้างกลม หางแบน หัวโต นัยน์ตามีขนาดใหญ่ ลำตัวมีสีน้ำตาลอ่อนอมเหลือง ลำตัวมีจุดแต้มสีดำหรือสีน้ำตาลเข้ม มีลักษณะเด่น คือ มีจุดประสีเข้มขนาดเล็กกระจายอย่างไม่เป็นระเบียบทั่วทั้งลำตัว ครีบหลังยาวแบ่งเป็นสองตอน ตอนหน้าเป็นเส้นยาว ตอนหลังแผ่กางมีจุดประสีดำกระจายทั่วอย่างเป็นระเบียบ ครีบหางใหญ่ปลายมนมีจุดประสีเข้มกระจายทั่ว ครีบท้องมีจุดประ ครีบอกใส 

ขนาดเฉลี่ยความยาวประมาณ 6 เซนติเมตร พบกระจายพันธุ์ในชายฝั่งทะเลของมหาสมุทรอินเดีย ตั้งแต่ อินเดีย, ศรีลังกา, พม่า ไปจนถึงอินโดนีเซียและสิงคโปร์ สามารถปรับตัวให้อยู่ในน้ำกร่อยหรือน้ำจืดสนิทได้ มีอุปนิสัยอยู่อยู่รวมกันเป็นฝูงตามชายทะเลหรือชะวากทะเล ในประเทศไทยพบได้ตั้งแต่ชายทะเลฝั่งอ่าวไทยตั้งแต่จังหวัดสมุทรสงคราม เป็นต้นไป

นับเป็นปลาสวยงามชนิดหนึ่งที่นิยมเลี้ยงกันในตู้ปลา โดยเฉพาะกับตู้ที่ปลูกพืชไม้น้ำไว้ โดยปลาจะมีพฤติกรรมนอนนิ่ง ๆ กับพ้น ในบางครั้งจะแผ่ครีบกางออกอวดสีสันสวยงามหนังสือ 100 สายพันธุ์ปลาสวยงามของไทย  โดย สถาบันวิจัยสัตว์น้ำสวยงามและพรรณไม้น้ำ สำนักวิจัยและพัฒนาประมงน้ำจืด กรมประมง (ดาวน์โหลด)แต่ทว่าเมื่อเลี้ยงรวมกับปลาชนิดอื่นแล้วจะมีนิสัยดุร้ายมาก จะไล่กัดปลาชนิดอื่นและกินปลาขนาดเล็กกว่าเป็นอาหาร หากเลี้ยงรวมควรเลี้ยงรวมกับปลาบู่กล้วยด้วยกันเอง ซึ่งจากพฤติกรรมดัวกล่าวนี้เองทำให้ได้อีกชื่อเรียกหนึ่งว่า "ปลากัดทะเล"
# ระบบสารสนเทศเพื่อผู้บริหารระดับสูง
ระบบสารสนเทศเพื่อผู้บริหารระดับสูง  เป็นประเภทหรือส่วนย่อยจาก ระบบสนับสนุนการตัดสินใจ (Decision Support Systems) มีจุดประสงค์เพื่ออำนวยความสะดวกและสนับสนุนข้อมูลประกอบการตัดสินใจของผู้บริหารระดับสูง โดยเป็นข้อมูลที่มีองค์ประกอบทั้งปัจจัยภายในและปัจจัยภายนอก ที่เกี่ยวข้องกับเป้าหมายทางกลยุทธ์นโยบาย ยุทธวิธี ปัญหาเฉพาะหน้า และการควบคุม

EIS เน้นการแสดงกราฟิกและง่ายต่อการใช้ส่วนติดต่อผู้ใช้ พวกเขามีการรายงานที่แข็งแกร่งและเจาะลึกลงความสามารถในการ โดยทั่วไป EIS เป็น DSS ทั่วทั้งองค์กรที่จะช่วยให้ผู้บริหารระดับบนสุดวิเคราะห์เปรียบเทียบและเน้นแนวโน้มในตัวแปรที่สำคัญเพื่อให้พวกเขาสามารถตรวจสอบประสิทธิภาพการทำงานและระบุโอกาสและปัญหา EIS และข้อมูลเทคโนโลยีคลังสินค้าจะมาบรรจบกันในตลาด

ในปีล่าสุด EIS ระยะได้สูญเสียความนิยมในความโปรดปรานของระบบธุรกิจอัจฉริยะ (พื้นที่ย่อยของการรายงานการวิเคราะห์และแดชบอร์ดดิจิทัล)

 ประวัติ 

มีวัตถุประสงค์ในการพัฒนาโปรแกรมคอมพิวเตอร์ที่จะเน้นข้อมูลสารสนเทศรอบด้านเพื่อตอบสนองความต้องการผู้บริหารระดับสูง ในการตัดสินใจทางธุรกิจ

 องค์ประกอบ 

องค์ประกอบของ EIS จะมี 4ส่วน ได้แก่

 Hardware อุปกรณ์
 Software ชุดคำสั่ง
 User Interface การตอบสนอง
 Telecommunication การสื่อสาร

 การใช้งาน 

 การผลิต
 การตลาด
 ทางบัญชี

 อรรถประโยชน์ 

ข้อดี

 ง่ายต่อการใช้สำหรับผู้บริหารระดับสูง
 เหมาะกับผู้บริหารระดับสูงในการควบคุมโดยไม่ต้องมีความรู้ความเข้าใจในคอมพิวเตอร์และสารสนเทศมาก
 ค้นหาข้อมูลที่ต้องการได้ในระยะเวลาสั้น
 ช่วยให้เข้าใจข้อมูลสารเทศที่เกิดขึ้นภายในและภายนอกอย่างชัดเจน
 สะดวกในการตัดสินใจเรื่องต่างๆในระยะเวาสั้น
 สามารถติดตามและเรียกดูข้อมูลในการตัดสินใจได้อย่างมีประสิทธิภาพ

ข้อเสีย

 ยากต่อการประเมินประโยชน์และผลตอบแทนที่องค์กรจะได้รับ
 ยากต่อการรักษาความทันสมัย(Update)ข้อมูลและระบบสารสนเทศ
 ปัญหาด้านความปลอดภัยและความลับของข้อมูล
 มีข้อจำกัดในเรื่องใช้งาน เนื่องจากพัฒนามาเพื่อผู้บริหารระดับสูงเท่านั้น
 ข้อมูลและการนำเสนอไม่สอดคล้องกับความต้องการของผู้บริหาร
 ไม่ได้ถูกพัฒนาเพื่อประมวลผลที่ซับซ้อนและหลากหลาย
 ซับซ้อนและยากในการจำกัดข้อมูลสารสนเทศ
# เซบัสทีอัน เฟ็ทเทิล
เซบัสทีอัน เฟ็ทเทิล  เกิดเมื่อวันที่ 3 กรกฎาคม ค.ศ. 1987 เป็นอดีตนักแข่งรถสูตรหนึ่งชาวเยอรมันระหว่าง ค.ศ. 2007 ถึงปี ค.ศ. 2022 ให้แก่ทีม บีเอ็มดับเบิลยู เซาเบอร์, โตโร รอสโซ, เร็ดบุล, เฟอร์รารี่, และ แอสตัน มาร์ติน เขาเป็นแชมป์โลก 4 สมัยติดต่อกันที่ชนะในฤดูกาล ค.ศ. , ค.ศ. , ค.ศ.  และ ค.ศ.  กับทีมเร็ดบุลเรซซิง และใน ค.ศ. 2010 เขาเป็นนักแข่งรถสูตรหนึ่งที่อายุน้อยที่สุดที่ชนะเลิศ ด้วยอายุ 23 ปี 135 วัน นอกจากนี้ยังมีจำนวนการชนะการแข่งมากเป็นอันดับสาม (53) และได้ติดสามอันดับแรกทั้งหมด 122 ครั้งมากเป็นอันดับสามเช่นกัน รวมถึงได้ตำแหน่งโพล 57 ครั้ง มากที่สุดเป็นอันดับสี่ 

เฟ็ทเทิลเกิดที่เมืองเฮ็พเพินไฮม์ ประเทศเยอรมนี เขาเริ่มแข่งรถในปี ค.ศ. 1995 และมีชื่อเสียงอย่างรวดเร็วในรุ่นเยาวชน ในปี ค.ศ. 2006 เฟ็ทเทิลเป็นนักขับทดสอบรถสูตรหนึ่งกับบีเอ็มดับเบิลยูเซาเบอร์ โดยเป็นส่วนหนึ่งของเตอร์กิชกรังด์ปรีซ์ ในปี ค.ศ. 2006 เฟ็ทเทิลเป็นนักแข่งรถสูตรหนึ่งที่อายุน้อยที่สุดเป็นอันดับที่ 8 ที่ได้เข้าร่วมแข่งขันรถสูตรหนึ่งเป็นครั้งแรก ที่ยูเอสกรังด์ปรีซ์ ในปี ค.ศ. 2007 ซึ่งเขาจบอันดับที่ 8 ด้วยอายุ 19 ปี 349 วัน เขาเป็นนักแข่งรถสูตรหนึ่งที่อายุน้อยที่สุดที่จับเวลาการแข่งขันได้อันดับที่ 1 ในอิตาเลียนกรังด์ปรีซ์ ในปี ค.ศ. 2008 ด้วยอายุ 21 ปี 72 วัน โดยในอิตาเลียนกรังด์ปรีซ์เดียวกันนั้น เฟ็ทเทิลชนะการแข่งขันรถสูตรหนึ่งเป็นครั้งแรกด้วย และเป็นนักแข่งรถสูตรหนึ่งที่อายุน้อยที่สุดที่ชนะการแข่งขันด้วยอายุ 21 ปี 73 วัน

ในปี ค.ศ. 2009 เฟ็ทเทิลย้ายไปร่วมกับทีมเรดบูลเรซซิง และได้ที่ 2 รองจากเจนสัน บัตทัน ก่อนที่เขาจะชนะเลิศการแข่งขันรถสูตรหนึ่ง ทำให้เขาเป็นนักแข่งรถที่ชนะเลิศที่อายุน้อยที่สุด ด้วยอายุ 23 ปี 135 วัน ในปี ค.ศ. 2010  และชนะเลิศการแข่งขันรถสูตรหนึ่งอีก 3 ฤดูกาลติดต่อกัน ในปี ค.ศ. 2011 ปี ค.ศ. 2012 และปี ค.ศ. 2013 ก่อนจะย้ายไปร่วมทีมแฟร์รารี ใน ปี ค.ศ. 2015

หมายเหตุ
# ยุทธการที่หน่าสาน
ยุทธการที่หน่าสาน  เป็นการรบระหว่างกองกำลังสหภาพฝรั่งเศสกับกองกำลังคอมมิวนิสต์เวียดมินห์ที่หน่าสาน จังหวัดเซินลา ระหว่างสงครามอินโดจีนครั้งที่หนึ่ง เพื่อยึดครองดินแดนทางตะวันตกเฉียงเหนือของเวียดนาม

 ยุทธการ
left|400px

วันที่ 23 พฤศจิกายน เวลา 20.00 น. กองกำลังเวียดมินห์จาก 88/308 โจมตีตำแหน่งติดอาวุธที่ 8 สองครั้ง และถูกขับไล่ออกไปโดยกองกำลังผสมฝรั่งเศส-เวียดนามซึ่งตั้งอยู่ในสนามเพลาะ ในอีกหลายคืนต่อมา เวียดมินห์ได้โจมตีหลายจุดเพื่อทดสอบการป้องกันของฝรั่งเศสทุกคืน ในเวลากลางวัน กองกำลังฝ่ายป้องกันได้ลาดตระเวนภายในระยะการยิงสนับสนุน

เมื่อเวลา 20.00 น. ของวันที่ 30 พฤศจิกายน กองกำลังเวียดมินห์จำนวน 9 กองพันได้โจมตีตำแหน่งติดอาวุธที่ 22 บี และ 24 ซึ่งตั้งอยู่ทางตะวันออกและทางตะวันตกของกองบัญชาการในสนามเพลาะตามลำดับ ตำแหน่งติดอาวุธที่ 22 บี ซึ่งได้รับการป้องกันโดยกองพันไทที่ 2 เสียแก่ข้าศึกโดยกองพันที่ 115 (165/312) หลังจากการโจมตีอย่างไม่หยุดหย่อนนานกว่า 9 ชั่วโมง จากทหารที่ป้องกันตำแหน่งกว่า 225 คน พบว่าเหลือกำลังพลเพียงชุดยิงเดียวที่สามารถหลบหนีกลับไปยังสนามบนได้ ตำแหน่งติดอาวุธที่ 24 ต้านทานอย่างกล้าหาญต่อการโจมตีต่อเนื่องกว่า 3 ชั่วโมงโดย 102/308 ก่อนที่จะยอมจำนน

พันเอกฌีล ผู้ซึ่งต้องการยึดตำแหน่งทั้งสองคืนเนื่องจากอยู่ใกล้กับกองบัญชาการใหญ่หน่าสานอย่างเป็นอันตราย ได้เริ่มการโจมตีในช่วงเช้า หลังจากการระดมยิงปืนใหญ่ ทหาร 2 กองร้อยจากกองพันส่งทางอากาศต่างด้าวที่ 2 ได้โจมตีและสามารถยึดตำแหน่ง 22 บีคืนได้ หลังจากการสู้รบอย่างหนักเป็นเวลา 7 ชั่วโมง BPC ที่ 3 ก็สามารถยึดตำแหน่ง 24 คืนได้เช่นกัน

กองกำลังของนายพลซ้าปได้ทุ่มกำลังทั้งหมดโจมตีที่หน่าสาน ทหารเวียดมินห์ระลอกแล้วระลอกเล่าได้มุ่งเข้าโจมตีตำแหน่งติดอาวุธหลายแห่งอย่างไม่ขาดสาย โดยเฉพาะอย่างยิ่ง 21 บี และ 26 โดยบางช่วงที่ฝ่ายตั้งรับสูญเสียตำแหน่ง 15 จนถึง 1 แต่ฝ่ายป้องกันก็สามารถหยุดยั้งกองกำลัเงวียดมินห์ของนายพลซ้าปซึ่งดูแล้วไม่น่าจะถูกหยุดยั้งได้

 บรรณานุกรม
# กีฬาหมากรุกจีนในเอเชียนเกมส์ 2010
หมากรุกจีนในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 19 พฤศจิกายน พ.ศ. 2553

 ผลการแข่งขัน 
121142010130011 รวม  2  2  2  6

 ผู้ได้รับเหรียญรางวัล 
ชายเดี่ยว Hong Zhi Nguyen Thanh Bao Lu Qinหญิงเดี่ยว Tang Dan Wang Linna Gao Yi-ping

 ผลการแข่งขัน 
 ชายเดี่ยว 

 หญิงเดี่ยว 
13–19 พฤศจิกายน
อันดับนักกีฬาR1R2R3R4R5R6R7PtsBGไฟล์:gold medal icon.svgTang DanVIE12–0TPE12–0HKG12–0VIE22–0TPE22–0JPN12–0CHN22–01442ไฟล์:silver medal icon.svgWang LinnaVIE22–0TPE22–0JPN12–0HKG12–0VIE12–0TPE11–1CHN10–21126ไฟล์:bronze medal icon.svgGao Yi-pingHKG12–0CHN10–2VIE22–0TPE22–0JPN12–0CHN21–1VIE11–110224Ngo Lan HuongCHN10–2VIE22–0TPE22–0JPN12–0CHN20–2HKG12–0TPE11–19175Lam Ka YanTPE10–2JPN12–0CHN10–2CHN20–2VIE21–1VIE10–2TPE22–054.56Hoang Thi Hai BinhCHN20–2VIE10–2TPE10–2CHN10–2HKG11–1TPE22–0JPN12–054.57Peng Jou-anJPN12–0CHN20–2VIE10–2TPE10–2CHN10–2VIE20–2HKG10–2208Ayaka IkedaTPE20–2HKG10–2CHN20–2VIE10–2TPE10–2CHN10–2VIE20–200
# กีฬาหมากรุกสากลในเอเชียนเกมส์ 2010
หมากรุกในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 13 ถึง 26 พฤศจิกายน พ.ศ. 2553

 ผลการแข่งขัน 
 ตารางเหรียญรางวัล 
1311521102301124010150022 รวม  4  4  4  12

 ผู้ได้รับเหรียญรางวัล 
ชาย เดี่ยว Rustam Kasimdzhanov Le Quang Liem Bu Xiangzhiชาย ทีมWang YueWang HaoBu XiangzhiZhou JianchaoNi HuaWesley SoRogelio Antonio Jr.John Paul GomezDarwin LayloEugenio TorrePendyala HarikrishnaKrishnan SasikiranSurya Shekhar GangulyGeetha Narayanan GopalBaskaran Adhibanหญิง เดี่ยว Hou Yifan Zhao Xue Dronavalli Harikaหญิง ทีมHou YifanJu WenjunZhao XueHuang QianWang YuNafisa MuminovaOlga SabirovaYulduz HamrakulovaNodira NodirjanovaHoang Thi Bao TramPham Le Thao NguyenThi Thanh An NguyenThi Mai Hung NguyenThi Tuong van Nguyen

 ผลการแข่งขัน 
Men's individual rapid
พฤศจิกายน 13–16 – 46 players participated over nine roundsMen's Individual Results

อันดับนักกีฬาPlayedชนะเสมอแพ้คะแนนRustam Kasimdzhanov  9  6  3  0  7.5Le Quang Liem  9  7  1  1  7.5Bu Xiangzhi  9  6  1  2  6.54Murtas Kazhgaleyev  9  6  1  2  6.55Surya Ganguly  9  6  0  3  6.06Darmen Sadvakasov  9  5  2  2  6.07Susanto Megaranto  9  6  0  3  6.08Battulga Namkhai  9  6  0  3  6.09Krishnan Sasikiran  9  4  3  2  5.510Anton Filippov  9  4  3  2  5.5

Men's team classical
พฤศจิกายน 18–26 – 17 teams are participating over nine rounds

อันดับนักกีฬาPlayedชนะเสมอแพ้คะแนน  3  3  0  0  10  3  3  0  0  8  3  2  0  1  8.5  3  2  0  1  8.5  3  2  0  1  7  3  2  0  1  7  3  2  0  1  6  3  1  1  1  6.5  3  1  1  1  5.5  3  1  1  1  5  3  1  0  2  6.5  3  1  0  2  6.5  3  1  0  2  4  3  1  0  2  3.5  3  0  1  2  4  3  0  1  2  3  3  0  0  3  2.5

Women's individual rapid
พฤศจิกายน 13–16 – 38 players participated over nine roundsWomen's Individual Results

อันดับนักกีฬาPlayedชนะเสมอแพ้คะแนนHou Yifan  9  8  1  0  8.5Zhao Xue  9  7  1  1  7.5Harika Dronavalli  9  5  3  1  6.04Pham Le Thao Nguyen  9  5  2  2  6.05Batchimeg Tuvshintugs  9  5  2  2  6.06Shadi Paridar  9  4  3  2  5.57Hoang Thi Bao Tram  9  5  1  3  5.58Zhu Chen  9  5  1  3  5.59Nafisa Muminova  9  5  1  3  5.510Tania Sachdev  9  5  1  3  5.5

 Women's team classical 
พฤศจิกายน 18–26 – 12 teams are participating over nine rounds

อันดับนักกีฬาPlayedชนะเสมอแพ้คะแนน  3  3  0  0  9.5  3  2  1  0  9  3  2  1  0  8  3  2  0  1  9  3  2  0  1  6.5  3  1  0  2  6.5  3  1  0  2  6  3  1  0  2  5  3  1  0  2  3.5  3  1  0  2  3.5  3  1  0  2  3  3  0  0  3  1.5
# ตะพาบหับ
ตะพาบหับ  เป็นชื่อสกุลของตะพาบ 3 ชนิด ใช้ชื่อวิทยาศาสตร์ว่า Lissemys

 ลักษณะ 
กระดองมีรูปร่างกลมและโค้งนูนสูงกว่าตะพาบน้ำสกุลอื่น ๆ ลักษณะพิเศษของตะพาบสกุลนี้คือ ด้านท้อง มีแผ่นหนังปิดขาทั้ง 4 ขา ซึ่งสามารถพับปิดได้สนิทเหมือนเต่าในสกุล Cuora ซึ่งแตกต่างไปจากตะพาบสกุลอื่น กระดองมีสีเทาหรือสีชมพู ใต้ท้องสีขาวและอาจมีจุดสีแดงอ่อน ๆ หรือสีชมพู เมื่อยังเล็กอยู่กระดองจะมีจุดสีเหลืองกระจายอยู่ทั่ว กระดองสีเข้ม ใต้ท้องสีแดงเข้ม มีทั้งสิ้น 3 ชนิด คือ

Lissemys ceylonensis  – ตะพาบหับศรีลังกา
Lissemys punctata  – ตะพาบหับอินเดีย
Lissemys scutata  – ตะพาบหับพม่า

โดยที่ทั้ง 3 ชนิดนี้ เดิมเคยถูกจัดว่าเป็นชนิดเดียวกัน และถูกแบ่งออกเป็นชนิดย่อยซึ่งกันและกัน

ทั้ง 3 ชนิดนี้ ถือว่าเป็นตะพาบชนิดที่ไม่ดุ สามารถเลี้ยงรวมกับปลาได้เมื่อยังเล็ก ๆ และเลี้ยงรวมกันได้ จึงนิยมเลี้ยงเป็นสัตว์เลี้ยงที่สามารถเพาะขยายพันธุ์ได้แล้วในที่เลี้ยง โดยเฉพาะในชนิด L. punctata

 แหล่งอาศัย 
พบกระจายพันธุ์ในอนุทวีปอินเดีย, พม่าและไทย จัดเป็นตะพาบขนาดเล็ก ที่มีขนาดโตเต็มที่อาจจะใหญ่เกินกว่าฝ่ามือมนุษย์ได้เล็กน้อย
# ตะพาบม่านลายพม่า
ตะพาบม่านลายพม่า  เป็นตะพาบในสกุล Chitra จัดเป็นตะพาบชนิดใหม่ที่เพิ่งอนุกรมวิธานเมื่อปี ค.ศ. 2003

มีลักษณะคล้ายกับตะพาบม่านลายชนิดอื่น ๆ แต่ว่ามีลวดลายที่กระดองเป็นระเบียบกว่า โดยจะเป็นลายบั้ง ๆ และมีสีที่อ่อนกว่า กล่าวคือ จะมีกระดองเป็นสีเขียว อีกทั้งขนาดเมื่อโตเต็มที่ก็มีขนาดเล็กกว่าด้วย

พบกระจายพันธุ์ในประเทศพม่า ที่แม่น้ำชินด์วิน  และชายแดนที่ติดกับประเทศไทย 

มีการเลี้ยงเป็นสัตว์เลี้ยง โดยสามารถเพาะได้แล้วในสถานที่เลี้ยง และเก็บรวบรวมไข่จากธรรมชาติAquarium Biz ฉบับที่ 5 ปีที่ 1 Pets ISSN 19069243 หน้า 116